اونلو فیزیکچی آلبرت اینشتین‌ین، آلمان فیلوسوف اریک گوتکینده یازدیغی، تانری فیکری، دین و یهودی کیملیگینه دایر فیکیرلری‌نین یئر آلدیغی مکتوب، آچیق آرتیرمادا 2.9 میلیون دولارا ساتیلدی.
بی.بی.سی‌ده یئر آلان خبره گؤره، ال یازماسی مکتوب، نیویورک‌دا کریستیز آرتیرمادا کئچیریلن، 1.5 میلیون دو‌لارلا باشلایان آچیق آرتیرمادا 2.9 میلیون دو‌لارا آلیجی تاپدی.
نوبل موکافات‌لی فیزیکی‌نین 1954ده، 74 یاشیندا قلمه آلدیغی مکتوب، علم اینسانینین خریستیانلیق، تانری فیکری و یهودی کیم‌لیگینه دایر فیکیرلرینی ایچه'ریر.
اینشتین، آلمان فیلوسوف گوتکینده بیر اثری حاقین‌داکی فیکیرلرینی چات‌دیرماق اوچون یازدیغی مکتوبدا، تانری فیکری‌نین اؤزو اوچون معنا داشیمادیغینی، دین‌لرین ایسه افسانه‌لردن عبارت اولدوغونو ایره‌لی سورور.
"تانری مکتوبو" کیمی ده تانینان مکتوبدا،
"تانری سؤزو منیم اوچون یالنیز بیر ایفاده، اینسان ضعیف‌لیک‌لری‌نین محصولو بیر فیکیر. اینجیل، سایقیدگر اما یئنه ده ایلکل بعضی افسانه‌لرین جمعین‌دن باشقا بیر شئی دئییل." فیکری یئر آلیر.
اینشتین،
"نه قدر حساس و عقل‌لی اولورسا اولسون، هئچ بیر یوروم منی بو گؤروشوم‌دن ال چکمه‌یه راضی ائتمز." ایفاده‌سینی ایشله‌دیر.
مکتوبدا عایید اولدوغو یهودی کیم‌لیگینه دایر ده قیمتلندیرمه‌لرده اولان اینشتین،
"پارچاسی اولماق‌دان غورور دویدوغوم و منتالیته'سینه درین‌دن باغلی حیس ائتدیگیم یهودی خالقی، منیم گؤزومده باشقا خالق‌لارا نیسبتن فرق‌لی بیر اعتبارا مالیک دئییل." دئیه یازیر.
